दिल्ली-पठानकोट ट्रेन का नाम सुपरफास्ट किया, पर पहुंचाती लेट ही है
नॉर्दर्नरेलवे की तरफ से चलने वाली दिल्ली-पठानकोट (22429/22430) एक्सप्रैस को चाहे सुपरफास्ट का नाम मिल चुका है, लेकिन यात्रियों को यह समय पर अपने शहर नहीं पहुंचा पा रही है, जिसके चलते यात्री बहुत परेशानी के आलम में है।
यह ट्रेन पठानकोट से सप्ताह में तीन दिन 9.30 बजे के करीब चल रही है, जिस अमृतसर आने वाले यात्री समय पर नहीं पहुंच पा रहे है। इन यात्रियों में वह लोग भी है, जो अमृतसर में प्राईवेट जॉब करते है और कुछ अन्य नौकरियों के लिए आते हैं। उक्त ट्रेन ले होने के कारण यात्रियों को अब डर सताने लगा है कि कहीं ट्रेन का समय ही बदल दिया जाए। अगर ऐसा हो गया तो इन लोगों को बहुत परेशानी का सामना करना पड़ सकता है। बटाला निवासी आशू शर्मा ने कहा कि वह अमृतसर में प्राइवेट जॉब करता है।
वह रोजाना बटाला से अमृतसर तक अप-डाउन करता है, लेकिन ट्रेन समय पर चलने के कारण समय पर ही नहीं पहुंच पाते है। बटाला निवासी नरेश वर्मा का कहना है कि अमृतसर में भंडारी पुल के पास अपनी दुकान है। ट्रेन लेट चलने के कारण वह शहर देरी से पहुंचते हैं और अपनी दुकान भी तय समय में नहीं खोल पाते। वहीं वरुण अग्रवाल का कहना है कि प्राईवेट जॉब करता है। कंपनियां समय की बहुत पाबंद होती है। वह रोजाना अप डाउन करता है, लेकिन ट्रेन लेट चलने के कारण वह समय पर नहीं पहुंच पा रहा है।
उन्होंने रेल मंत्रालय से अपील की है कि इस ट्रेन को समय पर ही चलाया जाए और यह भी बताया जाए कि पठानकोट से सप्ताह में तीन दिन ट्रेन लेट चलने का कारण बताया जाए? यात्रियों ने बताया कि पठानकोट से उक्त ट्रेन चलने का समय 6.55 है, लेकिन वह सप्ताह में तीन दिन 9.30 बजे चलती है।
रेलवे का दावा था, सुपरफास्ट ट्रेन होगी तो समय बचेगा
उक्तट्रेन को सुपरफास्ट करते समय रेलवे अधिकारियों का दावा था कि उक्त ट्रेन सुपरफास्ट बन जाने के बाद यात्रियों का समय बचेगा। फिलहाल अभी तो लोगों का समय बचने की बजाय उनका समय खराब ही हो रहा है। अगर तय समय पर ही ट्रेन चलनी शुरू हो जाए तो यात्रियों का काफी समय बच जाएगा।
बटाला निवासी नरेश वर्मा।
बटाला निवासी आशु शर्मा।
बटाला निवासी वरुण अग्रवाल।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva awa_Deva